钦定古今图书集成/理学汇编/学行典/第214卷 > 徐义
## 钦定古今图书集成/理学汇编/学行典/第214卷 > 徐义

按《滕县志》：“徐义父恭，母陈氏。初，义生时，父梦神授以
玉如意，遂名义。义性孝谨，娶孟氏亦能孝，义与孟事
父母无间言。义二子：廷章、廷禄。尝一日缺粮，仅具二
人食，乃绐。二子出进食，恐父母不竟食以分二子也。
义性刚，好使气，惟亲命，虽百屈辱而颜愈和。父恭故
义哀痛，葬后欲庐于墓，以母陈衰病而止。陈十馀年”
亦故，义泣出血。葬后，跣足负土，露宿墓旁。妻劝之归，
不听。二子知其意，坚为筑室于墓旁。三年，增土高一
丈。手种树，树辄死。义以为不祥，哭祷于墓。夜梦父母
谓之曰：“汝无树，树将自生。”久之，树果生，里人以为神
树云。义与孟寿七十八卒。